CELEX: 62014FN0025
Language: mt
Date: 2014-03-24 00:00:00
Title: Kawża F-25/14: Rikors ippreżentat fl- 24 ta’ Marzu 2014 – ZZ vs FRA

16.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/43
            
         Rikors ippreżentat fl-24 ta’ Marzu 2014 – ZZ vs FRA
   (Kawża F-25/14)
   2014/C 184/71
   Lingwa tal-kawża: l-Ingliż
   
      Partijiet
   
   
      Rikorrent: ZZ (rappreżentanti: L. Levi u M. Vandenbussche, avukati)
   
      Konvenuta: Aġenzija tal-Unjoni Ewropea għad-Drittijiet Fundamentali (FRA)
   
      Suġġett u deskrizzjoni tal-kawża
   
   Annullament tad-deċiżjoni li ttemm il-kuntratt għal żmien indeterminat tar-rikorrent, tad-deċiżjoni li tiċħad l-ilment u li tagħti kumpens għad-danni morali u materjali subiti.
   
      Talbiet tar-rikorrent
   
   
               —
            
            
               jannulla d-deċiżjoni tad-Direttur tal-FRA ddatata 13 ta’ Ġunju 2013 li ttemm il-kuntratt għal żmien indeterminat tar-rikorrent;
            
         
               —
            
            
               jannulla d-deċiżjoni tad-Direttur tal-FRA ddatata 20 ta’ Diċembru 2013, li tiċħad l-ilment;
            
         
               —
            
            
               tagħti kumpens lir-rikorrent għad-dannu materjali tiegħu li jikkonsisti fid-differenza bejn, minn naħa waħda, l-allowance tal-qgħad li ser jirċievi minn April 2014 u, wara, kull dħul ta’ sostituzzjoni potenzjali jew nuqqas tiegħu u, min-naħa l-oħra, is-salarju sħiħ tiegħu, inklużi l-allowances kollha, ta’ EUR 7 850,33 sad-data tar-reintegrazzjoni sħiħa tiegħu fl-Aġenzija (flimkien ma’ interessi għal ħlas tardiv bir-rata ta’ 3 punti ’il fuq mir-rata tal-Bank Ċentrali Ewropew);
            
         
               —
            
            
               tagħti kumpens adegwat lir-rikorrent għad-dannu morali kkawżat mid-deċiżjoni, li ma jistax jissewwa bl-annullament tad-deċiżjoni. Dan id-dannu morali huwa evalwat ex aequo et bono f’EUR 5 000 000;
            
         
               —
            
            
               jikkundanna lill-konvenuta għall-ispejjeż.